"Dis nie die regte uitspraak nie" – June Steenkamp | Maroela Media
"Dis nie die regte uitspraak nie" – June Steenkamp
June Steenkamp op 12 September 2014 in die hof terwyl die uitspraak voorgehou word Foto: Alon Skuy/Times Media Group/Pool
Reeva Steenkamp se ouers glo die uitspraak dat Oscar Pistorius skuldig bevind is aan strafbare manslag nadat hy hul doogter doodgeskiet het, is nie reg nie, het NBC Vrydag berig.
"Ek voel nie dis reg nie," het Reeva se ma, June Steenkamp, in 'n onderhoud met NBC gesê. "Hulle glo sy storie en ek glo nie daardie storie nie. Dit is die verskil. Ek gee nie om wat met hom gebeur nie. Dit gaan nie enigiets verander nie, want my dogter kom nooit weer terug nie. Hy leef en haal asem en sy is vir altyd weg."
June sê daar was so baie foute en die atleet se storie "het nie sin gemaak nie".
NBC het met die Steenkamp-egpaar gepraat net ná regter Thokozile Masipa Pistorius onskuldig bevind het aan moord, maar skuldig aan strafbare manslag.
Pistorius het op 14 Februarie 2013 Steenkamp deur 'n geslote toiletdeur van sy huis in Pretoria doodgeskiet.
Steenkamp se pa, Barry, het gesê daar was ongeloof, nie net by hulle nie, maar by "almal in die wêreld".
June het gesê baie mense wil weet wat gebeur het. "Reeva het 'n afgryslike dood gesterf. Hy het haar deur die deur doodgeskiet en ek kan nie glo hulle dink dit was 'n ongeluk nie."
NBC berig die Steenkamps wil graag met Pistorius gesels. Hulle wil nie weerwraak hê nie, maar is net op soek na die waarheid.
June Steenkamp moordverhoor Oscar Pistorius Reeva Steenkamp
Nkandla: Hý is die sondebok, sê SOE
Renosterhoring is 'n "statussimbool"
My hart gaan uit na die ouers van Me. Steenkamp. Hulle moet net geduldig wees, terugsit en kyk wat met die arrogante leuenaar Pistorius gaan gebeur. God slaap nie! En al stel die menslike wette ons telleur en al geskied reg en geregtigheid nie volgens hoe ons dit wil he nie, God slaap nie!
EK STEM SAAM HAAR OUERS!!!!!!!!!! HY IS SKULDIG. Hul kan se net wat hul wil. Net hy en Reeva ken die waarheid en hy het Reeva se stem vir ewig stil gemaak. As dit ek was sou ek appelleer teen die uitspraak. Dis waar wat Donald Trump getwiet het. Hy se die is net nog n O J Simpson saak. Sterkte aan die Steenkamp gesin. Gelukkig weet ons dat OP eendag die waarheid sal moet praat voor ons groot Regter.
My hart gaan uit na die steenkamp famielie ,een feit bly dis moord .my vuurwapen opleiding is ons geleer die oomblik as jou vuurwapen die holster verlaat behalwe om skoon te maak is dit met die doel om te beskerm en die nagevolg is lewens verlies en jy vuur ook nie as jy nie die gevaar fisies kan sien nie .en in lewens gevaar is nie .Hy was nie in gevaar nie nog minder bedreig nie met sy houding moet hy nie eers n naby vuurwerke toegelaat geword
My inige simpatie gaan uit aan Reva se ouers . Ek stem ook nie saam met die uitspraak ni . Ek glo moord is moord, em daar is nie so ding in die wed wat se as jy nie bedoel het om daardie persoon te vermoor is jy vry nie . As jy iemand perongeluk dood maak is dit nogsteeds moord . Bring die dood straf terug dan sal sulke goed nie gebeur nie. Ek dink ons land is soos hy is juis deur moord sake wat so hanteer word .